Goude bezañ soñjet ur pennadig, e kendalc'h :  - Me a gav din e vo eskemmet gant an ti-bank.  Ha c'hoazh :  - Gallout a ran eskemm anezhañ deoc'h mar karit  - Ya, laouen, trugarez ! emezon-me en ur soñjañ : "hegarata plac'h"  Memeustra ne vo ket graet an eskemm. N'eus ket trawalc'h eus ma bilhed da baeañ ma skod. Setu e roan euroioù.  Tremen buan a ra an amzer ! Bihan e oa ar plac'h yaouank diwezhañ tro e oamp o  vakañsiñ er Vro Swis, ken n'he deus soñj ebet eus ar bilhedoù o redek-diredek neuze.